VENDIM 
Nr. 177, datë 8.11.2016

MBI MIRATIMIN E DISA SHTESAVE DHE NDRYSHIMEVE, TË PROPOZUARA NGA SHOQËRIA “OSHEE” SHA, NË RREGULLOREN PËR LIDHJET E REJA NË SISTEMIN E SHPËRNDARJES, TË MIRATUAR ME VENDIMIN NR. 166, TË BORDIT TË ERE-s, DATË 10.10.2016

Në mbështetje të neneve 16; 20, germa “a”; 27, pika 3; 108, pika 3; 110, të ligjit nr. 43/2015, “Për sektorin e energjisë elektrike”, si dhe nenit 26, të rregullores “Mbi organizimin, funksionimin dhe procedurat e ERE-s”, miratuar me vendimin nr. 96, datë 17.6.2016, të ERE-s; nenit 6.2, të rregullores “Për lidhjet e reja në sistemin e shpërndarjes”, Bordi i Entit Rregullator të Energjisë (ERE), në mbledhjen e tij të datës 8.11.2016, pasi shqyrtoi relacionin për miratimin e disa shtesave dhe ndryshimeve të propozuara nga shoqëria “OSHEE” sh.a., në rregulloren “Për lidhjet e reja në sistemin e shpërndarjes”, të përgatitur nga drejtoritë teknike;
konstatoi se:
1. Me vendimin nr. 166, datë 10.10.2016, Bordi i ERE-s vendosi miratimin e rregullores “Për lidhjet e reja në sistemin e shpërndarjes”.
2. Me shkresën me nr. 795/1 prot., datë 1.11.2016, është bërë një kërkesë nga ana e kompanisë “OSHEE” sh.a., për ndryshime në rregulloren “Për lidhjet e reja në sistemin e shpërndarjes”, të miratuar me vendimin nr. 166, të Bordit të ERE-s, datë 10.10.2016.
3. Me shkresën me nr. 795/1 prot., datë 1.11.2016, shoqëria “OSHEE” sh.a., sqaron se:
OSHEE-ja është në fillimet e para të zbatimit të projektit të Datacleaning në BS/OSHEE.
- Projekti GIS për rrjetet shpërndarëse të energjisë elektrike, është:
 - Në masën rreth 80% të implementimit për nivelet e tensionit TL dhe TM.
- Akoma nuk ka filluar zbatimi i projektit GIS në nivel konsumatori fundor.
- Sa ka nisur procesi i projektit të “Adresarit të popullatës” për popullimin e plotë të të dhënave në territor;
- Pasaktësitë e koordinatave në terren, të cilat mund të atakojnë shtresat e ndryshme me probleme sociale dhe ekonomike;
- Impakti që krijohet në shtresat e familjeve në nevojë;
- Impakti për biznesin e vogël, i cili zë peshën dërrmuese të kërkesave për lidhje të reja;
- Synohet eliminimi i çdo elementi diskriminues në aplikimin e tarifave.
4. Shoqëria OSHEE sh.a., me shkresën nr. 24974/1 prot., datë 4.11.2016, ka paraqitur një relacion me analizën tekniko-ekonomike përkatëse lidhur me tarifat T1 dhe T4.
Për gjithë sa më sipër cituar, Bordi i ERE-s 

VENDOSI:

1. Miratimin e disa shtesave dhe ndryshimeve në rregulloren “Për lidhjet e reja në sistemin e shpërndarjes”, miratuar me vendimin nr. 166, të Bordit të ERE-s, datë 10.10.2016, me përmbajtjen si më poshtë:
1.1 Pika 1, e germës “e”, të nenit 3.6, të rregullores, ndryshon si më poshtë:
 “Kabina TIP 1: muraturë për furnizim të godinave të banimit dhe shërbimit (një ambient). Ky tip kabine do të projektohet që të ndërtohet në kufirin e pronësisë të aplikantit me dyer të aksesueshme nga jashtë godinës, në afërsi të rrugës. Kjo kabinë do të ketë një ambient në të cilën do të vendosen të gjitha pajisjet e kabinës”. 
1.2 Në germën “c”, të nenit 4.4, të rregullores, shtohen 2 tabelat e mëposhtme dhe teksti vijues:

TABELA E TARIFËS T2 SIPAS DISTANCËS PËR LIDHJE NË TU
	Tarifa e distancës në TU
	Vlera e fiksuar e tarifës
	Vlera e shtuar për çdo 100 m

	a
	Brenda 200 m
	2000
	-

	b
	Për çdo 100 m të shtuar
	
	1000



TABELA E TARIFËS T2 SIPAS DISTANCËS PËR LIDHJE NË TM

	Tarifa e distancës në TM
	Vlera e fiksuar e tarifës
	Vlera e shtuar për çdo 1 km

	a
	Brenda 1 km
	4500
	-

	b
	Për çdo 1km të shtuar
	
	4500



Tarifa T4 - tarifa e shërbimeve për realizimin e lidhjes së re dhe matjes do të përbëhet nga këta komponentë: 
1. Tarifë për azhurnimin e rrjetit
2. Tarifë për shpenzime administrative

3. Tarifa e verifikimit/kolaudimit fillestar të matësit monofazë dhe trefazorë, referuar parashikimeve të nenit 77, të ligjit nr. 43/2015, “Për sektorin e energjisë elektrike”. 
1.3 Neni 4.6 i rregullores, ndryshon si më poshtë:
Tarifat për lidhje në tension të ulët
Kjo tarifë aplikohet për rastet kur aplikantit i miratohet lidhja në tension të ulët 0.4 kV
a)  Konsumatorë familjarë
T1 = 1000 lekë
T2 = sipas tabelës së distancave
T3 = 2,000 lekë/kW (kundrejt fuqisë së kërkuar)
T4 = Tarifa e shërbimeve për realizimin e lidhjes së re dhe matjes
b)  Konsumatorët jofamiljarë
T1 = 5000 lekë
T2 = sipas tabelës së distancave
T3 = 2.500 lekë/kW (kundrejt fuqisë së kërkuar)
T4 = Tarifa e shërbimeve për realizimin e lidhjes së re dhe matjes
1.4  Neni 4.7 i rregullores ndryshon si më poshtë:
1.  Neni 4.7 i rregullores së miratuar me vendimin nr. 166, të Bordit të ERE-s, datë 10.10.2016, bëhet neni 4.7, germa “a” e rregullores dhe ndryshon si më poshtë:
T1 = 23000 lekë
T2 = sipas tabelës së distancave
T3 = 1700 lekë/kW (kundrejt fuqisë së kërkuar)
T4 = Tarifa e shërbimeve për realizimin e lidhjes së re dhe matjes
2.  Shtohet germa “b” e nenit 4.7 me përmbajtje si vijon: “Për konsumatorët në godina banimi dhe shërbimi, në tarifën T4 nuk do të përfshihet tarifa për azhurnimin e rrjetit”
1.5 Neni 4.8 i rregullores ndryshon si më poshtë:
Tarifat për lidhje në tension të mesëm 35 kV
Kjo tarifë aplikohet për rastet kur aplikantit i miratohet lidhja në tension të mesëm 35 kV
T1 = 23000 lekë
T2 = sipas tabelës së distancave
T3 = 2,000 lekë/kW (kundrejt fuqisë së kërkuar)
T4 = Tarifa e shërbimeve për realizimin e lidhjes së re dhe matjes
1.6  Neni 4.9, germa “a” e rregullores, ndryshon si më poshtë:
Konsumatorë familjarë
T1= 0 lekë
T2 = sipas tabelës së distancave
T3 = 2,000 lekë/kW (kundrejt fuqisë shtesë së kërkuar)
T4 = Tarifa e shërbimeve për realizimin e lidhjes së re dhe matjes
1.7  Neni 4.9, germa “b” e rregullores, ndryshon si më poshtë:
Konsumatorë jofamiljarë në tension të ulët
T1= 0 lekë
T2 = sipas tabelës së distancave
T3 = 2500 lekë/kW (kundrejt fuqisë shtesë së kërkuar)
T4 = Tarifa e shërbimeve për realizimin e lidhjes së re dhe matjes
1.8  Neni 4.9, germa “c” e rregullores, ndryshon si më poshtë:
Konsumatorë jofamiljarë në tension të mesëm
T1= 0 lekë
T2 = sipas tabelës së distancave
T3 = 1700 lekë/kW (kundrejt fuqisë shtesë së kërkuar)
T4 = Tarifa e shërbimeve për realizimin e lidhjes së re dhe matjes
1.9  Neni 4.9, germa “d” e rregullores, ndryshon si më poshtë:
Konsumatorë jofamiljarë në tension të mesëm 35 kV
T1= 0 lekë
T2 = sipas tabelës së distancave
T3 = 1700 lekë/kW (kundrejt fuqisë shtesë së kërkuar)
T4 = Tarifa e shërbimeve për realizimin e lidhjes së re dhe matjes
2 . Shtesat dhe ndryshimet e pikës 1 të këtij vendimi, reflektohen gjithashtu në aneksin “Tarifat për lidhjet e reja”, bashkëlidhur rregullores “Për lidhjet e reja në sistemin e shpërndarjes”, miratuar me vendimin nr. 166, të Bordit të ERE-s, datë 10.10.2016 (bashkëlidhur vendimit, aneksi i ndryshuar “Tarifat për lidhjet e reja”).
3 . Drejtoria Juridike dhe e Mbrojtjes së Konsumatorëve të njoftojë palët e interesuara për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 

KRYETARI 
Petrit Ahmeti




ANEKSI 2
TARIFAT PËR LIDHJET E REJA

T1 – TARIFA E STUDIMIT DHE VLERËSIMIT E MIRATIMIT TË PROJEKTIMIT 
T1 është tarifë fikse, lidhur me kostot për studimin e projektit të lidhjes së re dhe studimit dhe azhurnimit të pikës së lidhjes me metodologjinë GIS. Sipas kategorizimit të klientëve dhe nivelit të tensionit ku kërkohet lidhja e re, është përcaktuar:
1.  Për klientët familjarë – T1= 1000 lekë;
2.  Për klientët jofamiljarë në tension të ulët – T1= 5000 lekë;
3.  Për klientët e lidhur në tension të mesëm 6/10/20/35 kV – T1= 23000 lekë;
4.  Për shtesë fuqie, modifikim lidhje, transferim lidhje – T1= 0 lekë.
T2 – TARIFA E DISTANCËS 
·  Tarifa e distancës për lidhje të klientëve në TU ka të bëjë me largësinë e klientit nga kabina më e afërt e transformimit.
	Tarifa e distancës në TU 
	Vlera e fiksuar e tarifës 
	Vlera e shtuar për çdo 100 m

	a
	Brenda 200 m
	2000
	-

	b
	Për çdo 100 m të shtuar
	
	1000


 - Tarifa e distancës për lidhje të klientëve në TM ka të bëjë me largësinë e kabinës së transformimit nga nënstacioni më i afërt.
	Tarifa e distancës në TM
	Vlera e fiksuar e tarifës
	Vlera e shtuar për çdo 1 km 

	a
	Brenda 1 km
	4500
	-

	b
	Për çdo 1km të shtuar
	
	4500



T3 – TARIFA E FUQISË (lekë/kW, kundrejt fuqisë së kërkuar) 
1.  Tarifa T3, bazuar në kategorizimin e klientëve dhe nivelit të tensionit ku kërkohet lidhja e re, është përcaktuar:
T3 = 1.700 lekë/kW (kundrejt fuqisë së kërkuar) për aplikim në TM 6/10/20 kV 
T3 = 2.000 lekë/kW (kundrejt fuqisë së kërkuar) për aplikim në TM 35 kV
T3 = 2.500 lekë/kW (kundrejt fuqisë së kërkuar) për aplikim në TU (privat)
T3 = 2.000 lekë/kW (kundrejt fuqisë së kërkuar) për aplikim në TU (familjarë)

2.  Për shtesa fuqie, modifikim lidhje, transferim lidhje, tarifa T3 bazuar në kategorizimin e klientëve dhe nivelit të tensionit ku kërkohet lidhja e re, është përcaktuar:
T3 = 1.700 lekë/kW (kundrejt fuqisë shtesë së kërkuar) për aplikim në TM 6/10/20 kV (privat);
T3 = 1.700 lekë/kW (kundrejt fuqisë shtesë së kërkuar) për aplikim në TM 35 kV (privat);
T3 = 2.500 lekë/kW (kundrejt fuqisë shtesë së kërkuar) për aplikim në TU (privat);
T3 = 2.000 lekë/kW (kundrejt fuqisë shtesë së kërkuar) për aplikim në TU (familjarë).
T4 – TARIFA E SHËRBIMEVE PËR REALIZIMIN E LIDHJES SË RE DHE KOLAUDIMIT FILLESTAR TË MATËSIT
Tarifa T4 është tarifë fikse e shërbimeve për realizimin e lidhjes së re dhe verifikimit/kolaudimit fillestar të matësit. Kjo tarifë përbëhet nga këta komponentë:
1.  Tarifë për azhurnimin e rrjetit ……1500 lekë
2.  Shpenzime administrative ………1000 lekë
3.  Tarifa për verifikimin/kolaudimin fillestar të matësve:
- monofazë ………………………….………
- trefazor ……………………………………
Tarifa për verifikimin/kolaudimin fillestar të matësit, i referohet parashikimeve të nenit 77, të ligjit nr. 43/2015, “Për sektorin e energjisë elektrike”.

